Delhi Samachar: PM का पोस्टर लगाने के मामले में FIR - fir in posting pm poster | Navbharat Times
ELECTION_TOPBAND_1576115082648
fir in posting pm poster
विस, नई दिल्ली : नई दिल्ली एरिया में गुरुवार शाम प्रधानमंत्री नरेंद्र मोदी के फोटो लगे आपत्तिजनक पोस्टर लगाने के मामले में पुलिस ने एक्शन लिया है। पुलिस ने इस बाबत अज्ञात लोगों के खिलाफ केस दर्ज किया है। हालांकि, अभी तक पुलिस को यह पता नहीं चल पाया है कि ये पोस्टर किसने लगाए थे।
डीसीपी (नई दिल्ली) मधुर वर्मा ने बताया कि पुलिस को कंप्लेंट मिली थी कि मंदिर मार्ग थाना एरिया के जे-ब्लॉक में प्रधानमंत्री को लेकर आपत्तिजनक पोस्टर लगाए गए थे। इस आधार पर दिल्ली पब्लिक डिफेसमेंट ऑफ प्रॉपर्टी एक्ट के सेक्शन-3 के तहत मंदिर मार्ग थाने में अज्ञात लोगों के खिलाफ एक एफआईआर दर्ज की गई है। पुलिस ने कई जगहों से पोस्टर हटाए हैं। इन पोस्टरों के जरिए प्रधानमंत्री नरेंद्र मोदी को झूठ बोलने वाला शख्स बताने की कोशिश की गई थी। पोस्टर कहां छापे गए थे और किसने लगाए, इसके बारे में पोस्टरों के ऊपर कोई जानकारी नहीं है। नई दिल्ली के अलावा दिल्ली के कुछ दूसरे इलाकों में भी इसी तरह के पोस्टर लगाए गए हैं। सोशल मीडिया पर भी गुरुवार की शाम से इन पोस्टरों को काफी शेयर किया जा रहा था।
Web Title fir in posting pm poster(News in Hindi from Navbharat Times , TIL Network)